CELEX: C2006/294/110
Language: fi
Date: 2006-12-02 00:00:00
Title: Asia T-264/06: Kanne 22.9.2006 — DC-HADLER NETWORKS v. komissio

2.12.2006   
            
            
               FI
            
            
               Euroopan unionin virallinen lehti
            
            
               C 294/53
            
         Kanne 22.9.2006 — DC-HADLER NETWORKS v. komissio
   (Asia T-264/06)
   (2006/C 294/110)
   Oikeudenkäyntikieli: ranska
   Asianosaiset
   
      Kantaja: DC-HADLER NETWORKS SA (Bryssel, Belgia) (edustaja: asianajaja L. Muller)
   
      Vastaaja: Euroopan yhteisöjen komissio
   Vaatimukset
   
               —
            
            
               Kanne on tutkittava ja sitä on pidettävä perusteltuna.
            
         
               —
            
            
               Riidanalainen toimi on kumottava.
            
         Oikeudelliset perusteet ja pääasialliset perustelut
   Nyt esillä olevan kanteen kantaja on tarjouksen tekijä hankintamenettelyssä, joka koskee Tacis 2003 -nimiseen kansalliseen toimintaohjelmaan (1) kuuluvaa Vammaisten yhteiskuntaan integrointi Privolzhsky Federal Okrugissa — Vammaisten yhteiskuntaan integroinnin ja kuntouttamisvälineiden sekä tietoteknologian ja toimistotarvikkeiden ja välineiden toimittaminen tietoverkostoa varten -nimistä hanketta EuropaAid/122742/C/SUP/RU. Komissio on 20.6.2006 päivätyllä kirjeellä ilmoittanut kantajalle, että tämän tarjous oli hyväksytty hankkeen osien 1, 2 ja 4 osalta. Komissio lähetti kuitenkin 14.7.2006 kantajalle kirjeen, jossa se ilmoitti, että hankintaviranomainen oli päättänyt peruuttaa tarjousmenettelyn ja olla allekirjoittamatta sopimusta kantajan kanssa kilpailun puuttumisen perusteella. Tässä kanteessa kantaja vaatii, että viimeksi mainittuun kirjeeseen sisältyvä päätös kumotaan.
   Kantaja vetoaa kanteensa tueksi kahteen kanneperusteeseen.
   Ensimmäinen kanneperuste koskee olennaisten menettelymääräysten rikkomista siltä osin kuin kantajan mukaan perustelut, jotka komissio esitti sen päätöksensä tueksi, jolla päätettiin lopulta olla tekemättä hankintasopimusta kantajan kanssa, ei voida pitää riittävinä. Kantaja väittää, että ainoastaan sen 17.7.2006 komissiolle osoittamassa kirjeessä olevasta pyynnöstä komissio oli 27.7.2006 päivätyssä kirjeessä täsmentänyt, että sen päätös perustui neuvoston asetuksen N:o 1605/2002 (2) 101 artiklaan. Kantajan mielestä komission riidanalaisen päätöksen tueksi esittämät perustelut eivät osoita niitä syitä, joiden perusteella se oli päätynyt peruuttamaan aikaisemman päätöksen tarjouskilpailun ratkaisemisesta kantajan hyväksi. Kantaja väittää, että tämä täsmällisten komission perusteluiden puuttuminen oli sitäkin merkittävämpi, koska komissio oli muuttanut aikaisempaa virallista kantaansa.
   Toinen kanneperuste perustuu EY 253 artiklan rikkomiseen. Kantaja katsoo, että koska komissio vetäytyi hankintamenettelystä puuttuvan kilpailun perusteella, se oli tehnyt ilmeisen ja vakavan virheen esittäessään virheelliset ja epätäydelliset perustelut sikäli kuin kantaja oli aikaisemmin saanut lukuisia hankintoja, vaikka se oli ollut ainoa tarjouksen tekijä.
   
      (1)  Ohjelma perustuu avun toimittamisesta Itä-Euroopan ja Keski-Aasian kumppanivaltioille 29.12.1999 annettuun neuvoston asetukseen (EY, EURATOM) N:o 99/2000 (EYVL 2000, L 12, s.1).
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).